KYK: Seyboth Wild doen Rafa na in Chili | Netwerk24
Die Brasiliaanse tiener Thiago Seyboth Wild het Sondag die jongste speler sedert Rafael Nadal in 2005 geword wat ’n Suid-Amerikaanse Golden Swing-titel verower het.
The first player born in 2?0?0?0? to win an #ATPTour title ??
Your day, ???? @thiagoswild!
??: Jim Rydell | @chile_open pic.twitter.com/0iUAzg6Xsj
Die 19-jarige promotorskeuse het die tweede gekeurde Noorweër Casper Ruud in die eindstryd van die Chili-ope met 7-5, 4-6, 6-3 geklop.
Nadal was destyds 18 jaar oud toe hy in Acapulco geseëvier het.
Seyboth Wild het op pad na sy eerste ATP-titel 17 kishoue gemoker en is nou ook die eerste Brasiliaan wat ’n ATP-titel gewen het.
Well played, ???? @thiagoswild ??
??: @TennisTV | @chile_openpic.twitter.com/XPFAjgffKa
Ruud (21), wat Noorweë se eerste ATP-kampioen geword het toe hy twee weke gelede die titel in Buenos Aires gewen het, was vol lof vir sy teenstander.
“Hy het die hele week lank ongelooflike tennis gespeel. Ek kan nie te teleurgesteld oor my nederlaag wees nie.
“Hy het bewys dat hy sy promotorsuitnodiging verdien het en die geleentheid aangegryp. Hoewel ek self nie baie ervare is nie, kan ek sien dat hy nog baie jare gaan meeding.”
Seyboth Wild het danksy die oorwinning 69 plekke op die wêreldranglys opgeskuif en is nou op nr. 113.
Meer oor: Tennis | Atp | Rafael Nadal